open-index/open-wikipedia-markdown huggingface dataset:
Puuliitos

**Puuliitos** tarkoittaa puuntyöstössä kahden puukappaleen kiinnittämistä yhteen laajemman puurakenteen, kuten taulunkehyksen, huonekalun tai puurakennuksen rungon kokoamiseksi. Useimpien puuliitosten apuna käytetään jotakin kiinnitysmenetelmää kuten liimaa, nauloja, ruuveja tai poratappeja, mutta jotkin perinteiset liitostavat kiinnittyvät ilmankin.

Eri puuliitostapoja käytetään eri kohteissa, eri materiaaleille ja eri työmenetelmissä. Esimerkiksi käsityönä yksittäiskappaleena tehtävässä puuhuonekalussa voidaan käyttää erilaisia liitostapoja kuin teollisesti sarjatuotetussa, kuluttajan itse koottavassa huonekalussa. Puutalon piiloon jäävässä rungossa voidaan käyttää karkeampia, rakenteen lujuutta varmistavia liitostapoja kuin näkyviin jäävässä puusisustuksessa tai ulkoverhouksessa. Hirsirakentamisessa hirsien nurkkaliitoksia kutsutaan *salvoksiksi*.

Puuliitoksen pitävyyteen vaikuttavat käytettävän puun tai puulevyn lujuus- ja kosteusominaisuudet, liitokseen kohdistuvan rasitussuunnan tunnistaminen, oikein valittu liitostyyppi, liitoksen mittasuhteet ja muoto, työstettyjen pintojen yhteensopivuus, liiman ja liimauspintojen laatu sekä liitoksen tiukkuus.

## Perinteisiä puuliitoksia

## Puuliitokset rakennustyössä

Puurakennusten runkorakenteissa puuliitoksilla on keskeinen merkitys rakenteiden kantavuuden ja kestävyyden kannalta. Siksi rakenteisiin kaavailluista epätavallisemmista liitoksista vaaditaan erikoisselvitys ja osa liitostyypeistä on luvanvaraisia.

Rakennusliitokset jaotellaan liimaliitoksiin ja mekaanisiin liitoksiin. Perinteiset rakennusliitokset ovat *kosketusliitoksia*, joissa puristusvoima siirtyy puukappaleesta toiseen kosketuksen kautta, ja liittimen tehtävä on vain pitää osat paikoillaan. Kevyissä puurakenteissa yleisin liitostapa on *naulaliitos* tai *ruuviliitos*. Raskaammissa rakenteissa liittiminä käytetään pultteja, vaarnoja, naula- ja piikkilevyjä sekä metallisia muotokiinnikkeitä ja palkkikenkiä.

## Lähteet

## Aiheesta muualla

*Lisää puuliitosten piirroskuvia ja nimiä
Berner Rundfahrt

**Berner Rundfahrt** (, ) on vuosittain Sveitsissä järjestettävä yksipäiväinen maantiepyöräilykilpailu. Kilpailureitti kulkee Bernin kantonin alueella. Kilpailun keskuspaikkana on ollut vuodesta 2001 asti Lyss, parikymmentä kilometriä Bernin kaupungista luoteeseen.

Tapahtumassa on kilpailusarjoja niin ammattilaisille, amatööreille kuin myös harrastelijoille (Seeland Classic) ja lapsille (Kids Grand Prix). Kilpailu on osa kansainvälistä *[[UCI Europe Tour]]* -kilpailusarjaa.

Kilpailureitti on noin 34 kilometriä pitkä. Reitin matalin kohta on Lyssissä (442 m mpy.) ja korkein kohta Frieswilissä (725 m mpy.). Ammattilaissarjan miehet ajavat reitin viisi kertaa, jolloin kilpailumatkaksi tulee 170 kilometriä. Naiset, amatöörimiehet ja nuoret ajavat reitin kolmasti, yhteensä noin 102 kilometriä.

## Historia
Miesten kilpailu on järjestetty vuodesta 1921, naisten kilpailu vuodesta 1984. Kilpailun nimi oli vuoteen 1991 asti *Nordwestschweizer Rundfahrt*.

## Lähteet
*Virallinen nettisivu 

## Aiheesta muualla
* Kilpailun tietoja Procyclingstats-pyöräilysivustolla
Stanisław Rouppert

**Stanisław Rouppert** (15. huhtikuuta 1887 Varsova – 13. elokuuta 1945 Edinburgh, Skotlanti) oli puolalaislääkäri, kenraali ja Kansainvälisen olympiakomitean jäsen.

Rouppert aloitti opintonsa Varsovassa, mutta erotettiin yliopistosta vuonna 1905 osallistuttuaan koulun lakkotoimintaan vuonna 1905. Sen jälkeen hän siirtyi Krakovaan, joka oli siihen aikaan Itävalta-Unkarin osa Varsovan kuuluessa Venäjän keisarikuntaan. Rouppert suoritti Krakovassa lääkärin tutkinnon. Elokuussa 1914 käynnistyneessä maailmansodassa hän toimi Itävalta-Unkarin alaisuudessa perustetun Puolan Legioonan johtavana lääkärinä aina heinäkuuhun 1917.

Maailmansodan päätyttyä keisarillisen Saksan antautumiseen marraskuussa 1918 Rouppert nimitettiin uuden itsenäistyneen Puolan tasavallan Lublinin alueen armeijan terveydenhuollon apulaisjohtajaksi ja maaliskuusta 1919 alkaen Varsovan alueen armeijan terveydenhuollon johtajaksi vuoteen 1921. Tällöin hänet ylennettiin Puolan armeijan everstiksi. Sen jälkeen hän toimi vuodesta 1926 marsalkka Józef Piłsudskin ja kannattajiensa tekemän vallankaappauksen jälkeen sotaministeriön terveydenhuolto-osaston johtaja aina vuoteen 1939. Pian tämän nimityksen jälkeen hänet ylennettiin vuonna 1927 prikaatinkenraaliksi. Rouppert toimi myös marsalkka Piłsudski henkilääkärinä aina marsalkan kuolemaan eli vuoteen 1935 asti.

Syyskuussa 1939 käynnistyneessä toisessa maailmansodassa Saksan hyökäyttyä ja vallattua Puolan Roupertin onnistui paeta Ranskaan, jossa hän oleskeli marraskuusta 1939 kesäkuuhun 1940 eli aina siihen asti, kun Saksa tunkeutui Ranskaan. Rouperti siirtyi tällöin Englantiin ja sieltä edelleen Skotlantiin, jossa hän eli elämänsä viimeiset vuodet aina kuolemaansa eli elokuuhun 1945 asti.

Stanisław Rouppert nimitettiin Kansainvälisen olympiakomitean (KOK) puolalaisjäseneksi vuonna 1931, jossa tehtävässä toimi aina kuolemaansa asti. Roupert vieraili KOK:n jäsenenä kesällä 1939 vuoden 1940 kesäolympialaiset järjestääkseen saaneen Helsingin kisojen järjestelyjä tarkastamassa.

## Lähteet
Koulutuskeskus Sedu

**Seinäjoen koulutuskuntayhtymä Sedu** on Pohjanmaalla ammatillista koulutusta järjestävä kuntayhtymä. 

Sedulla on toimipisteitä Ilmajoella, Kurikassa, Lappajärvellä, Lapualla, Seinäjoella ja Ähtärissä.

Erityisenä koulutustehtävänään Sedu antaa vieraskielistä opetusta sosiaali- ja terveysalan perustutkinnossa sekä sähköalan perustutkinnossa. Koulutuskeskus järjestää ammatillista peruskoulutusta urheilijoille, valmentavaa ja kuntouttavaa opetusta sekä maahanmuuttajille suunnattua ammatilliseen peruskoulutukseen valmistavaa koulutusta.

## Sedun kampukset
Lähde:

* Sedu Ilmajoki
* Sedu Ilmajoki, Rengonharju
* Sedu Kurikka
* Sedu Lappajärvi
* Sedu Lapua
* Sedu Seinäjoki, Rastaantaival
* Sedu Seinäjoki, Suupohjantie
* Sedu Seinäjoki, Törnäväntie
* Sedu Vaasa, Runsorintie
* Sedu Ähtäri

## Lähteet
* 

### Viitteet
Juha Väänänen

**Juha Väänänen** on suomalainen ukuleletaiteilija ja multi-instrumentalisti. Väänänen on UkEt-yhtyeen perustajajäsen ja ukulelen soiton opettaja. Hänen laatimansa Ukulele-faktamoniste on yleisessä käytössä suomalaisissa kouluissa.

## Aiheesta muualla
* UkEt-yhtyeen kotisivu
* Helsingin Sanomat 11/2014: Ukulelen evankelistat
Rapallo

**Rapallo** on Pohjois-Italian kunta Genovan metropolikaupungissa Ligurian alueella. Se sijaitsee Rivieran rannikolla olevassa pienessä Tigullionlahden eli Rapallonlahden poukamassa, jota reunustavat vuoret.

## Nähtävyyksiä
Rapallon tunnuskuva on sen edustalla oleva Rapallon linna (*Castello di Rapallo*), joka on rakennettu meressä olevalle pienelle luodolle. Sinne pääsee kulkemaan pientä kävelysiltaa pitkin. Linna on rakennettu vuonna 1549, sen jälkeen kun turkkilainen merirosvo Dragut oli piirittänyt kaupunkia.

Läheisen mäen päälle noin 600 metrin korkeuteen on rakennettu kirkko Santuario di Nostra Signora di Montallegro. Sinne pääsee Rapallon keskustasta köysiradalla.

## Lähteet

## Aiheesta muualla
Seinäjoen keskuspuisto

**Seinäjoen keskuspuisto** sijaitsee Seinäjoen keskustassa Seinäjoen kantakaupungin alueella. Puisto sijaitsee Seinäjoen ydinkeskustassa ja on kaupungin ensimmäisiä puistoja. Puiston on suunnitellut maisema-arkkitehti Katri Luostarinen vuonna 1955 ja puisto on valmistunut vuonna 1957. Keskuspuisto on toiminut useiden tapahtumien keskipisteenä mm. vappuna. Puiston perinteenä ylioppilaat ovat kastautuneet puiston koristealtaassa.

Keskuspuisto on peruskorjattu vuonna 1997 ja sen rajauksia ja pinnoitteissa on käytetty granittikiveä. Puiston graniittikivellä muotoillut joet Seinäjoki ja Pajuluoma päättyvät koristealtaaseen. Keskuspuistossa sijaitsee myös Jussi Koivusalon suunnittelema Paimentyttö-veistos.

Keskuspuistossa sijaitsee vuonna 2022 valmistunut Avaruuspuisto, jossa on kaksi erillistä leikkialuetta.

## Kuvat

File:Seinäjoki Central Park.jpg | Seinäjoen keskuspuisto lokakuussa 2022.
File:PaimentyttöSeinäjoki.jpg | Paimentyttö-veistos Seinäjoen keskuspuistossa.


## Lähteet
Simonkyläntie

**Simonkyläntie** on museotie Simossa Lapin maakunnassa. Se on pituudeltaan 2,9 kilometriä ja johtaa Sinikoskelta yhdystie 19504:ltä Simonkylän läpi Simojoen suulle. Museotienä se edustaa historiallista Pohjanmaan rantatietä. Se otettiin museotiekokoelmaan vuonna 1982.

Pohjanmaan rantatie johti rannikkoa myöten Oulun, Kemin ja Tornion kautta Tukholmaan. Tietä käytettiin postin kuljetukseen Turun ja Tukholman välillä silloin, kun kelirikko esti Ahvenanmaan kautta johtaneen Suuren Postitien käytön. Määräys raivata ratsupolku annettiin vuonna 1652 ja sata vuotta myöhemmin annettiin määräys saattaa polku kärryillä ajattavaan kuntoon – Ruotsin kuningas Aadolf Fredrik teki matkan Suomeen vuonna 1752 ja kulki tätä tietä.

Simonkyläntie on mutkitteleva, päällystetty tie. Se on kapeahko ja sen varrelle on tehty kohtaamispaikkoja. Rantatien vanha linjaus ja maasto ovat säilyneet Simonkyläntiellä.

Simonkylän asutus on keskittynyt Simonkyläntien varrelle, paikoitellen talot ovat ryhminä. Kylän vanhojen kantatilojen rakennuksia on säilynyt 1800-luvulta ja seuraavan vuosisadan alusta eikä Lapin sotakaan aiheuttanut laajaa tuhoa kylän rakennuskannassa. Simonkylässä on suhteellisen varmasti ollut vakituista asutusta jo 1540-luvulla 11 talon verran.

Maisemallisesti Simonkylä ja hieman pohjoisempana oleva Simoniemen kylä ovat edustavia esimerkkejä Perämeren rannikkokylistä ja ovat osa *Simojoen suun kulttuurimaisemat* -nimistä valtakunnallisesti arvokasta maisema-aluetta valtioneuvoston 5. tammikuuta 1995 tekemän päätöksen mukaisesti. Kylät sisältyvät myös Museoviraston inventoimiin valtakunnallisesti merkittäviin rakennettuihin kulttuuriympäristöihin, kuten myös Simonkyläntie osana Pohjanmaan rantatietä.

## Lähteet

## Aiheesta muualla
Mira ja miljoonakodit

**Mira ja miljoonakodit** on maalis–toukokuussa 2015 AVA-kanavalla esitetty ohjelma, jossa seurattiin myyntijohtaja Mira Kasslinin arkea kiinteistönvälittäjänä. Ohjelmassa Kasslinin johdolla tutustuttiin lähinnä suomalaisiin luksuskoteihin ja siihen kuinka Suomessa myydään arvokohteita.

## Katsojaluvut

## Lähteet
Cristin Milioti

**Cristin Milioti** (s. 16. elokuuta 1985 Cherry Hill, New Jersey, Yhdysvallat) on yhdysvaltalainen näyttelijä.

Milioti on näytellyt muun muassa televisiosarjassa *[[Ensisilmäyksellä]]* ja elokuvassa *[[The Wolf of Wall Street]]* sekä useissa Broadway-musikaaleissa. Hän oli vuonna 2012 Tony-ehdokkaana musikaalista *[[Once (musikaali)|Once]]*, josta hän sai Grammy-palkinnon.

## Aiheesta muualla
*
Pekka Aschan

**Petter Adolf (Pekka) Aschan** (18. lokakuuta 1818 Laukaa – 3. kesäkuuta 1896 Sakkola) oli suomalainen matematiikan lehtori ja kirkkoherra. Aschan suomensi kreikkalaisen matemaatikon Eukleideen geometrian oppikirjan Alkeet kuusi ensimmäistä kirjaa.

Aschanin vanhemmat olivat Juvan kappalainen Gustaf Adolf Aschan (1794–1832) ja Sofia Gustava Arvidsson. Hän kävi Kuopion triviaalikoulua 1829–1834 ja Porvoon lukiota 1834–1837 päästen ylioppilaaksi 1837. Aschan valmistui Helsingin yliopistosta filosofian kandidaatiksi ja maisteriksi 1844. Hänet vihittiin papiksi Kuopion hiippakunnassa 1867. Aschanista tuli riemumaisteri 1894.

Aschan oli Kuopion lukiossa vt. lehtorina vuodesta 1844 ja vakinaisena matematiikan lehtorina vuodesta 1846. Hän toimi Kuopion yläalkeiskoulun tarkastajana 1857–1870. Aschanista tuli Sakkolan kirkkoherra 1873 ja hän jäi virasta virkavapaalle 1882. Rovastin arvon Aschan sai 1870.

Aschan oli naimisissa 1847–1874 Elise Aspelundin (k. 1874) kanssa.

## Teoksia
* *Kuopio stifts matrikel : upprättad på grund af från församlingarne inkomna uppgifter*. A. E. Rongain, Kuopio 1853
* *Tasannes-kolmiomitanto koulujen tarpeeksi*. Pekka Aschan, Kuopio 1865
*Murman J. W. & Aschan, P. 1866. *Luotuis-Oppi Suomalaisille Alkeiskouluille.* [Sisällys: *Eläintiede suomalaisille alkeiskouluille 1. Nisäkkäät ja linnut* (J. W. Murman); *2. Rustiaiset ja kalat sekä selkäpiittömät eläimet* (P. Aschan); 3. *Kasvit ja kivennäiset*. (P. Aschan).] Turku: J. W. Lillja

## Suomennoksia
* *Maamittauden alkeet : eli käytöllinen johdatus maapintain leveyden ja korkeuden mittaamiseen ja kartalle kuvailemiseen : yhteisen kansan ja maaviljelys-koululaisten hyödyksi ruotsalaisen painoksen mukaan suomennettu*. Aschan, Kuopio 1857
* *Euklideen alkeista kuusi ensimmäistä kirjaa eli tasapinta-mitannon-oppi* ; suomensi Pekka Aschan. Kuopio 1859, 2. painos Edlund, Helsinki 1875
* Carl Emil Mundt : *Tasapinta-mitannon alkeis-oppi* ; suomensi Pekka Aschan. A. Manninen ja Fr. Ahlqvist; Suomentaja, Kuopio 1866
* Eukleides Aleksandrialainen : *Alkeet : kuusi ensimmäistä kirjaa, eli, Tasogeometria* ; suom. Pekka Aschan ; nykysuomentanut ja kommentoinut Jyväskylän yliopiston lehtori Lauri Kahanpää ; epilogi *Opetustavasta 1800-luvun alkupuolella* ; katkelma Aatu Nykäsen väitöskirjasta vuodelta 1945. Lauri Kahanpää, Jyväskylä 2011 

## Lähteet
Elis Adolf Blomstedt

**Elis Adolf Blomstedt** (16. joulukuuta 1836 Kuru – 2. toukokuuta 1884 Kuopio) oli suomalainen lyseon opettaja ja suomentaja.

Blomstedtin vanhemmat olivat lukkari Aron Emanuel Blomstedt ja Karolina Sofia Adler. Hän pääsi ylioppilaaksi 1859 Vaasan lukiosta. Blomstedt valmistui Helsingin yliopistosta filosofian kandidaatiksi ja maisteriksi 1864.

Blomstedt toimi opettajana Oulussa ja Helsingissä ja viimeksi hän oli Kuopion lyseon suomen ja latinan kielen kollegana vuodesta 1875 alkaen.

Blomstedt oli naimisissa vuodesta 1874 Hedvig Alma Maria Krookin kanssa.

## Suomennoksia
* Marcus Tullius Cicero : *Toinen puhe [[Catilina|L. Sergius Catiliinaa]] vastaan : suomennos ynnä sana- ja asia-selityksiä* ;  väitöskirja, jonka latinan kielen lehtorin virkaan päästäksensä julkisesti tarkastettavaksi esittää Elis Adolf Blomstedt. Oulu 1870

## Lähteet
Hjkr 5 Warun

**MS Warun** oli Stockholms Rederi AB Svean rahtialus, joka pakko-otettiin toisen maailmansodan alkaessa apuristeilijäksi Ruotsin merivoimille. Sodan jälkeen alus palautettiin omistajilleen.

## Valmistus
Stockholms Rederi AB Svea tilasi aluksen Landskronasta Öresundsvarvetilta, missä köli laskettiin telakkanumerolla 34. Alus laskettiin vesille 7. tammikuuta 1935 ja valmistui 21. toukokuuta.

## Palvelus
Alus aloitti 24. toukokuuta Stockholms Rederi AB Svealla liikennöinnin Göteborgin ja Norrlandin välillä. Se ajoi karille 27. joulukuuta 1939 Tukholman saaristossa Gåsörenissä ja alus siirrettiin korjattavaksi Finnbodan telakalle.

### Toinen maailmansota
Merivoimat kutsui aluksen palvelukseen Neuvostoliiton aloitettua hyökkäyksen Suomeen 30. marraskuuta 1939. Alus siirrettiin 27. joulukuuta Tukholmaan Finnbodan telakalle, jossa  sille tehtiin muutostöitä ja se aseistettiin. Työt aluksella saatiin päätökseen 5. huhtikuuta 1940, jolloin se liitettiin Tukholmaan sijoitettuun laivueeseen. Alukselle asennetut kaksi *[[HMS Sölve]]llä* (numero 35) ja *[[HMS Folke]]lla* (numero 36) ollutta 12 cm M/1894C -kanuunaa (numerot 19 ja 20) ja kaksi  *[[HMS Äran]]in* 57 millimetrin M/1889B -tykkiä (numerot 167 ja 217). Lisäksi alukselle asennettiin kuusi  tyypin M/1933C syvyyspomminheitintä ja kaksi 8 millimetrin M/1936 ilmatorjuntakonekivääriä sekä kaksi M/15 torpedoputkea. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.

### Sodan jälkeen
Euroopan sotatoimien päätyttyä alus palautettiin 25. lokakuuta 1945 omistajilleen, joka liitti sen laivastoonsa alkuperäisellä nimellä. Aluksella syttyi 3. elokuuta 1956 karilleajon seurauksena tulipalo ja se upposi Hävringen edustalle. Hylky nostettiin ja se siirrettiin Finnbodan telakalle. Hylky myytiin Sten A. Olssonille Göteborgiin, jonne se hinattiin. Alus sai uuden nimen *Margit*.

Vuonna 1964 alus myytiin edelleen Stena AB:lle, joka myi sen seuraavana vuonna Kyprokselle Levante Shipping Companylle. Alus sai uuden nimen *Aristides*. Vuonna 1979 alus myytiin Panamaan Astritis Maritime Inc.:lle, joka nimesi sen *Riversideksi*. Seuraavana vuonna Italian tulli takavarikoi aluksen 22. toukokuuta tupakan salakuljetuksesta. Alus siirrettiin Salernoon, jossa se oli ainakin pari seuraavaa vuotta. Alus poistettiin rekisteristä 1997.

## Lähteet
*
*
*

### Viitteet
Musta laatikko (Pariisin Kevään albumi)

__NOTOC__
**Musta laatikko** on suomalaisen Pariisin Kevät -yhtyeen viides studioalbumi, joka julkaistiin CD-levynä sekä digitaalisesti ladattavana 24. huhtikuuta 2015. Vinyylilevynä *Musta laatikko* julkaistiin 15. toukokuuta 2015. Albumi nousi ensimmäisellä listaviikollaan Suomen virallisen albumilistan toiseksi.

Albumin ensimmäinen single ”Haamupuhelu” julkaistiin 30. tammikuuta 2015. Kappale nousi yhdeksi viikoksi latauslistan 20:nneksi, sekä parhaimmillaan radioiden 39:nneksi soitetuimmaksi radiokappaleeksi. Kappaleen musiikkivideon ohjasi Herra Ylppö. Myös toisena singlenä julkaistun ”Hän saapuu luokseni pimeydessä” -kappaleen musiikkivideon Ylppö ohjasi.

Yhtyeen solisti Arto Tuunelan mukaan albumilla ”pirteän ja iloisen ja ehkä vapauttavan kuuloiset soundit ja melodiat kohtaavat jokseenkin ahdistuneet sanoitukset”. Teemana on aikuiseksi kasvaminen.

## Kappaleet

## Arvostelut
* Keskisuomalainen: 
* Rumba: 8,4/10
* Soundi: 

## Lähteet
Kaukas

**Kaukas** tarkoittaa seuraavia asioita:

* Kaukaan tehtaat, tehdasalue Lappeenrannassa
* Kaukas, Lappeenrannan kaupunginosa
* Kaukas, Hyvinkään kaupunginosa
* Kaucas, lappeenrantalainen hip hop -yhtye.
Isonkankaanjärvi

**Isonkankaanjärvi** on järvi Oulun Ulkosangilla, Sanginjoentien pohjoispuolella Kinnusen kylän kohdalla. Sen pinta-ala on 8,55 hehtaaria ja korkeus meren pinnasta 68 metriä. Järvelle on yhteys metsäautotietä pitkin Sanginjoentieltä ja sen ympäri pääsee retkeilypolkua myöten. Järven länsi-luoteisrannalla on laavu ja kaakkoisnurkassa kesämökki. Järvi sijaitsee Isokankaan luonnonsuojelualueella ja laskee ojia pitkin Sanginjokeen eli kuuluu Oulujoen vesistöön. Järven rannat ovat matalat ja soistuneet.

## Lähteet
Jasmin Stowers

**Jasmin Marie Stowers** (s. 23. syyskuuta 1991 Pendleton, Etelä-Carolina) on yhdysvaltalainen pika-aitajuoksija. Hän kilpailee 100 metrin aitajuoksussa, jossa hänen ennätyksensä on vuonna 2015 Dohassa juostu 12,35. 

Louisianan osavaltionyliopistossa opiskeleva Stowers on osallistunut yksiin alle 18-vuotiaiden MM-kilpailuihin, vuonna 2007. Hän oli tuolloin neljäs Ostravassa järjestetyissä kilpailuissa. Stowers juoksi ennätyksensä 12,35 toukokuussa 2015 Timanttiliigan avausosakilpailussa Qatarin Dohassa. Aika on kaikkien aikojen tilastossa yhdeksännellä sijalla.

## Henkilökohtaiset ennätykset
**Ulkoradoilla**
* 100 metrin aitajuoksu: 12,35 (Doha 2015)

**Sisäradoilla**
* 60 metrin aitajuoksu: 7,84 (Boston 2015)

## Lähteet
Kalle Sotka

**Kalle Sotka** (s. 4. lokakuuta 1991 Vantaa) on suomalainen jalkapalloilija, joka edustaa Veikkausliigassa pelaavaa HIFK Fotbollia. Hän on pelipaikaltaan keskikenttäpelaaja.

## Ura
Sotka aloitti uransa Tikkurilan Palloseuran riveissä. Vuonna 2008 hän siirtyi Helsingin Jalkapalloklubin organisaatioon. Kaudet 2010–2011 hän edusti Ykkösen FC Viikinkejä, jonka riveissä hän pelasi 27 ottelua. Vuonna 2012 Sotka edusti alkukauden Kakkosen IF Gnistania, mutta siirtyi elokuussa 2012 pelaamaan Yhdysvaltain yliopistosarjaan Fordhamin yliopistojoukkueen Ramsin riveihin. Sotka pelasi joukkueessa 16 ottelua tehden kaksi maalia. 

Tammikuussa 2013 hän palasi takaisin Suomeen ja Kakkosen HIFK Fotbollin riveihin. Sotkan ensimmäisellä kaudella seura nousi Ykköseen, josta se nousi kaudeksi 2015 Veikkausliigaan voitettuaan Ykkösen mestaruuden. Sotka teki debyyttinsä Veikkausliigassa toukokuussa 2015 Seinäjoen Jalkapallokerhoa vastaan.

Maajoukkuetasolla Sotka on edustanut Suomen poikamaajoukkueita 32 kertaa 2006–2010.

## Lähteet
Otto Lakka

**Otto Lakka** (3. huhtikuuta 1888 Sippola – 9. heinäkuuta 1957 Lappeenranta) oli suomalainen kouluneuvos, pappi ja suomentaja. Hän suomensi kirkkoisä Augustinuksen omaelämäkerran *[[Tunnustukset]]*.

Lakan vanhemmat olivat kauppias Jonas Lakka ja Maria Henriika Kutilampi. Hän pääsi ylioppilaaksi 1908 ja valmistui Helsingin yliopistosta filosofian kandidaatiksi 1913 sekä suoritti teologian erotutkinnon 1927. Lakka vihittiin papiksi 1928.

Lakka toimi Savonlinnan lyseon latinan- ja kreikankielen opettajana 1915–1919 sekä Kokkolan yhteislyseossa latinan- ja suomenkielen vt. nuorempana lehtorina 1919–1920 ja vakinaisena nuorempana lehtorina 1920–1928. Hän oli Viipurin tyttölyseon uskonnon ja filosofian alkeiden vanhempana lehtorina 1927, Viipurin klassillisen lyseon latinan- ja kreikankielen lehtorina 1928–1934 ja Viipurin Talikkalan yhteiskoulun uskonnon opettajana 1928–1934. Lakka oli Kouluhallituksen oppikouluosaston kouluneuvos vuodesta 1934 alkaen ja ylioppilastutkintolautakunnan jäsen vuodesta 1948 alkaen.

Lakka oli naimisissa vuodesta 1919 Olga Elisabeth Savolaisen kanssa. Heidän poikansa Yrjö-Otto Lakka (1928–2010) toimi Tampereen klassillisen lyseon ja klassillisen lukion latinan ja kreikan kielen lehtorina 1958–1991.

## Suomennoksia
* *Augustinuksen tunnustukset* ; latinasta suom. Otto Lakka. WSOY 1947
* Augustinus : *Tunnustukset* ; latinasta suom. Otto Lakka ; suomennoksen tark. Yrjö-Otto Lakka. Kristikunnan klassikkoja 1. SLEY-kirjat, Helsinki 1981, 2. painos 2003, uusi painos Aurinko, Helsinki 2010

## Lähteet
Pegtymel

**Pegtymel** () on joki Tšukotkan autonomisessa piirikunnassa ja Sahan tasavallassa Venäjällä. Se on 345 kilometriä pitkä ja joen valuma-alue on 17&nbsp;600&nbsp;km² suuri. Se virtaa harvaan asutun seudun läpi ja laskee Itä-Siperian mereen Wrangelinsaaren lounaispuolelle.

Joen varrella sijaitsee Pegtymelin kalliopiirrokset, jotka löydettiin 1967.
BetoniHank

**BetoniHank** oli yhden albumin (*Orvot kaksoset*, 2004) ja kaksi singleä julkaissut jyväskyläläinen rock-yhtye. Lauluille on ominaista ilmeikkäät ja havaitsevat sanoitukset. 

Kokoonpanon juuret ovat samassa kaupungissa vaikuttaneessa Fridge-yhtyeessä. Laulaja Manne Ikonen vaikuttaa nykyään englanninkielistä metallimusiikkia esittävässä Ghost Brigadessa. Kitaristi-sanoittaja Mikko Ilari Karjalainen on sittemmin tehnyt lyriikkaa suomalaisille iskelmätähdille.

## Aiheesta muualla
* Yhtye Johannakustannuksen sivulla 
* Orvot kaksoset -LP Discogsin sivulla
* Liikkumatta-single Discogsin sivulla
* Tänne asti kuokkimaan -single Discogsin sivulla
Jürgen Locadia

**Jürgen Locadia** (s. 7. marraskuuta 1993 Emmen) on curaçaolaiset sukujuuret omaava alankomaalainen jalkapalloilija, joka on kotimaansa lisäksi pelannut Englannissa, Saksassa, Yhdysvalloissa, Iranissa ja Kiinassa. Oikeajalkainen Locadia on pelipaikaltaan hyökkääjä.

## Ura
### Seurajoukkueura
Locadian ammattilaisuran ensimmäinen seura oli PSV Eindhoven, jota hän edusti kuutena kautena. Locadian debyytti Eredivisiessä tapahtui syyskuussa 2012 VVV Venloa vastaan. Locadia iski ottelussa hattutempun. Kaudella 2011–2012 hän voitti seuran kanssa niin KNVB-cupin kuin Alankomaiden supercupinkin. Seuraavalla kaudella Locadia debytoi seuransa paidassa Eurooppa-liigassa, jota hän on pelannut myös kausilla 2013–2014 ja 2014–2015. Kaudella 2013–2014 Locadia teki 31 pelaamassaan Eredivisie-ottelussa 13 maalia.

Tammikuussa 2018 Locadia siirtyi englantilaisseura Brighton & Hove Albioniin. Kevätkaudella 2018 hän pelasi Valioliigassa kuusi ottelua ja teki niissä yhden maalin. Kaudella 2018–2019 hän pelasi Valioliigassa 26 ottelua ja teki kaksi maalia. Elokuusta 2019 tammikuun 2020 loppuun hän edusti lainasopimuksella Saksan Bundesliigassa pelaavaa Hoffeinheimia. Helmikuun 2020 alussa hän siirtyi lainalle Yhdysvaltoihin MLS-liigan FC Cincinnatiin ja pelasi siellä kesäkuun 2021 loppuun saakka.

### Maajoukkueura
Locadia on pelannut kaikissa Alankomaiden ikäkausimaajoukkueissa alle 17-vuotiaista alle 21-vuotiaisiin. Alle 21-vuotiaissa hän pelasi vuosina 2013–2014 seitsemän ottelua tehden yhden maalin.

## Lähteet
Seth Paintsil

**Seth Paintsil** (s. 20. huhtikuuta 1995) on ghanalainen jalkapalloilija, joka edustaa Itävallan Bundesliigassa pelaavaa Admira Wackeria. Pelipaikaltaan Paintsil on laitahyökkääjä.

Paintsil aloitti uransa Ghanan valioliigan BA Starsissa, jota hän edusti vuoteen 2015 asti. Maaliskuussa 2015 Paintsil tuli testiin Suomen Veikkausliigan FF Jaroon, jonka kanssa hän lopulta teki 1+2-vuotisen sopimuksen saman vuoden toukokuussa. Debyyttinsä Veikkausliigassa Paintsil teki toukokuussa 2015 Rovaniemen Palloseuraa vastaan. Paintsil pelasi Jaron paidassa kaudella 2015 kaikkiaan 18 ottelua. Hän jatkoi pelaajauraansa Jarossa Ykköseen putoamisen jälkeenkin. Pantsilin kautta 2016 leimasi loukkaantuminen kauden alkuvaiheessa, jonka vuoksi kausi jatkui hänellä vasta syyskesällä 2016. Pantsil jatkoi kaudella 2017 uraansa Ykkösessä pelanneessa Jarossa.

Paintsilin ura Jarossa päättyi elokuussa 2018, jolloin hän siirtyi Itävallan Bundesliigassa pelaavan wieniläisen Admira Wackerin riveihin. 

## Lähteet
Kaatuneiden urheilijoiden muistokilpailut

**Kaatuneiden urheilijoiden muistokilpailut** olivat talvisodassa kuolleiden suomalaisurheilijoiden muistoksi Helsingissä 20.–22. heinäkuuta 1940 järjestetyt urheilukilpailut. Niiden avajaiset olivat Olympiastadionilla samana päivänä, jolloin alun perin oli tarkoitus pitää peruuntuneiden Helsingin kesäolympialaisten avajaiset. Kisojen lajeihin kuuluivat yleisurheilu, pyöräily, paini, nyrkkeily, uinti ja voimistelu, lisäksi pelattiin kaksi jalkapallo-ottelua.

Ajatuksen kilpailuista esitti urheilutoimittaja Sulo Kolkka, kun Helsingin olympialaisten järjestelytoimikunta oli 23. huhtikuuta 1940 ilmoittanut niiden peruuntumisesta. Hän ehdotti Helsingin Sanomien kirjoituksessaan järjestettäväksi Suomen omat "kansalliset olympiakisat". Toukokuussa Suomen Valtakunnan Urheiluliitto, Työväen Urheiluliitto sekä Suomen Palloliitto päättivät pitää ne nimellä Kaatuneiden urheilijoiden muistokilpailut. Tuotto käytettiin sotainvalidien ja kaatuneiden omaisten hyväksi.

Kaatuneiden muistokilpailujen avajaiset järjestettiin Olympiastadionilla yli 30 000 katsojan läsnä ollessa. Kisojen virallisena avaajana toimi tasavallan presidentti Kyösti Kallio ja hänen lisäkseen seremonioissa kuultiin muun muassa näyttelijä Eino Kaipaisen lausuma Yrjö Jylhän runo *Vaienneet voittajat*. Kunniavieraina kilpailuissa oli Ruotsin ajan näkyvät urheiluhahmot eli Ruotsin edustaja kansainvälisessä yleisurheiluliitossa Bo Ekelund ja päätoimittaja Torsten Tegnér. 

## Lajit

Olympialaisissa kilpailtiin kaikkiaan kahdeksassa urheilumuodossa. Ensimmäisenä kilpailupäivänä 19. heinäkuuta oli uinti, uimahypyt,  jalkapallo-ottelut ja yleisurheilu maratonjuoksu. Toisena päivänä eli 20. heinäkuuta oli pyöräily, nyrkkeily, paini ja voimistelu päivällä sekä iltapäivällä avajaisjuhla ja sen jälkeen yleisurheilukilpailut. Kolmantena kilpailupäivänä 21. heinäkuuta oli edelleen pyöräily, paini ja nyrkkeily.  
*  Jalkapallo
*  Nyrkkeily
*  Paini
*  Pyöräily
*  Uimahypyt
*  Uinti
*  Voimistelu
*  Yleisurheilu

## Lähteet
Aleksandar Dragović

**Aleksandar Dragović** (s. 6. maaliskuuta 1991 Wien) on itävaltalainen jalkapalloilija. Pelipaikaltaan molempijalkainen Dragović on keskuspuolustaja. Hän on kotimaansa lisäksi pelannut Sveitsissä, Ukrainassa, Saksassa ja Englannissa. Kaudeksi 2021–2022 hän siirtyy Serbiaan Belgradin Punaisen Tähden joukkueeseen. Hän on pelannut Itävallan maajoukkueessa vuodesta 2009.

## Ura
### Seurajoukkueura
Dragovićin kasvattajaseura on Austria Wien, jonka edustusjoukkueessa Itävallan Bundesliigassa hän pelasi vuosina 2009–2011. Otteluita kertyi 67 ja maaleja yksi. Kaudella 2008–2009 hän voitti Austrian kanssa Itävallan cupin. Dragović debytoi Austria Wienin paidassa myös Eurooppa-liigassa.

Tammikuussa 2011 Dragović siirtyi Sveitsin Raiffeisen Super Leaguen FC Baseliin. Hän pelasi seurassa kaksi ja puoli kautta ja voitti kolme kertaa Sveitsin mestaruuden sekä kerran, vuonna 2012, Sveitsin cupin. Samana vuonna hänet valittiin myös Sveitsin liigan parhaaksi puolustajaksi. Kaudella 2011–2012 Dragović debytoi Baselin paidassa Mestareiden liigassa, jossa hän pelasi Baselin jokaisessa kahdeksassa ottelussa täydet minuutit. Otteluita seuran paidassa kertyi 78 ja maaleja viisi. 

Heinäkuussa 2013 Dragović siirtyi Ukrainan valioliigan Dynamo Kiovaan. Hän voitti Ukrainan-mestaruuden kausilla 2014–2015 ja 2015–2016, Ukrainan cupin 2014 ja 2015 sekä Ukrainan supercupin 2016. Hän pelasi Ukrainan pääsarjassa kaikkiaan 66 ottelua. Mestarien liigassa hän pelasi kahdeksan ottelua ja teki yhden maalin. Eurooppa-liigassa hän pelasi 19 ottelua.

Dragović siirtyi Bundesliigan Bayer Leverkuseniin 18 miljoonalla eurolla kesällä 2016. Kauden 2017–2018 hän pelasi lainasopimuksella Englannin Valioliigan Leicesterissä 11 liigaottelua. Leverkusenissa hän pelasi 71 ottelua ja teki kolme maalia. Mestarien liigassa hän pelasi kuusi ja Eurooppa-liigassa 19 ottelua. Jälkimmäisessä hän teki maalin joulukuussa 2020 vierasottelussa OGC Nicea vastaan.

### Maajoukkueura
Dragović on edustanut Itävaltaa alle 16-, 17- ja 19-vuotiaiden maajoukkueissa. Debyytti Itävallan miesten maajoukkueessa tapahtui kesäkuussa 2009 MM-karsintaottelussa Serbiaa vastaan. Avausmaalinsa maajoukkueessa Dragović teki marraskuussa 2014 ystävyysottelussa Brasiliaa vastaan. Hän pelasi kaksi ottelua EM-kilpailuissa 2016. Hän on pelannut 25 MM- ja 24 EM-karsintaottelua. Hän teki maaliskuussa 2021 ensimmäisen MM-karsintamaalinsa kotiottelussa Färsaaria vastaan.

## Muuta
Dragović on syntynyt Wienissä kahdelle serbivanhemmalle, jotka ovat kotoisin Serbian Grockasta. Näin ollen Dragović olisi voinut edustaa maajoukkuetasolla myös Serbiaa, mitä vastaan hän debytoikin maajoukkuetasolla.

Toukokuussa 2012 Dragović aiheutti pahennusta, kun hän läpsi poliitikko Ueli Maureria useita kertoja päähän FC Baselin voitonjuhlissa Sveitsin cupin mestaruuden jälkeen. Dragović pyysi myöhemmin Maurerilta henkilökohtaisesti anteeksi.

## Lähteet

## Aiheesta muualla
Kazimierz Lubomirski

**Kazimierz Lubomirski** (16. heinäkuuta 1869 Przeworsk – 15. joulukuuta 1930 Krakova) oli puolalainen prinssi, diplomaatti ja urheiluvaikuttaja.

Kazimierz Lubomirski oli kuuluisaa puolalaista aatelissukua ja arvoltaan prinssi. Hänen isänsä oli prinssi Jerzy Lubomirski ja äiti Cecilia Zamoyski. Hän opiskeli oikeustiedettä Krakovan Jagellon yliopistossa. Sen jälkeen hän opiskeli ulkomailla mm. Pariisissa, jossa hän suoritti valtiotieteellisen tutkinnon.

Vuosina 1901-1930 hän istui parlamentissa Galician konservatiivien edustajana - ensin Itävalta-Unkarin ja Puolan itsenäistymisen jälkeen Puolan parlamentissa eli sejmissä. Hänen parlamenttityönsä kohdistui ennen kaikkea maatalouteen, oppilaitoskysymyksiin ja Galician alueen liikenneyhteyksien kehittämiseen. Hän kuului Puolan Kansalliseen puolueeseen (engl. National Party). Syyskuusta 1919 aina lokakuuhun 1922 hän oli Puolan lähettiläänä Washington DC:ssä. Keskeisimpänä työnä Lubomirskillä oli nuoren Puolan tasavallan lainajärjestelyt Yhdysvaltain rahamarkkinoilta.

Erottuaan diplomaattitehtävistä Lubomirski jatkoi työtään Puolan maanomistajien järjestössä. Olihan hän itse suurmaanomistaja Galitsiassa. Hän toimi myös jäsenenä Roomassa pääpaikkaansa pitäneen eurooppalaisen maatalousyhteistyöjärjestön puolalaisedustajana. Lisäksi hän toimi puolalais-amerikkalaisen ja puolalais-ruotsalaisen yhdistyksen puheenjohtaja Puolassa. 

Itsenäistyneessä Puolassa hän oli myös urheilujohtaja. Vuosina 1921-1929 hän toimi Puolan kansallisen olympiakomitean puheenjohtajana sekä vuodesta 1923 lähtien Kansainvälisen olympiakomitean jäsenenä aina kuolemaansa vuoteen 1930 asti.

Prinssi Kazimierz Lubomirski oli naimisissa vuodesta 1902, ja hänellä oli neljä lasta, kolme poikaa ja tytär.

## Lähteet
*Kazimierz Lubomirski - Elämäkerta puolaksi 

### Viitteet
Markiplier

**Mark Edward Fischbach** (s. 28. kesäkuuta 1989 Honolulu, Havaiji), joka tunnetaan YouTube-käyttäjänimellä **Markiplier**, on yhdysvaltalainen internetpersoona ja videopelien kommentaattori. Hänen videonsa keskittyvät pääosin indiepeleihin. Heinäkuussa 2017 hänen kanavallaan oli 17,9 miljoonaa tilaajaa ja hänen videoillaan lähes kuusi miljardia katselukertaa, mikä teki Markiplier (GAME)-kanavasta YouTuben 23:nneksi tilatuimman kanavan. Markiplier on lahjoittanut yli 3 000&nbsp;000 dollaria hyväntekeväisyyteen.

Hän syntyi Honolulussa Havaijilla saksanamerikkalaiselle Clifftonille ja korealaiselle Sunok Frankille. Perhe muutti Cincinnatiin Ohioon Fishbachin ollessa pieni, mutta hänen vanhempansa erosivat pian sen jälkeen. Hän opiskeli Cincinnatin yliopistossa lääketieteellistä tekniikkaa.

Fischbach aloitti videoiden tuottamisen ja lataamisen Cincinnatissa, Ohiossa, mutta asuu nyt Los Angelesissa, Kaliforniassa, asunnossa jossa hän eli yhdessä Matt Watsonin ja Ryan Mageen kanssa, ennen kuin he muuttivat omiin asuntoihinsa. Mark on hyvissä väleissä suosittujen tubettajien PewDiePien, Jacksepticeyen kanssa ja tekee hyvin samanlaista videosisältöä Youtubeen.

Fischbachin faneja kutsutaan nimellä ”Markiplier’s Heroes” ja hän on suunnitellut perustavasta saman nimen alla toimivan hyväntekeväisyysjärjestön.

Kolmen vuoden ajan Fischbach editoi videonsa itse, mutta 31. elokuuta 2015 alkaen hänen lataamissaan videoissa nähdään osallisena hänen editorinsa Matt Watson, joka oli Youtube-kanava Cyndagon jäsen kunnes ryhmän jäsen Daniel Kyre kuoli itsemurhayrityksensä jälkeisenä päivänä. Fischbach tekee nykyään myös sketsejä Mageen ja Watsonin kanssa.

Marraskuussa 2019 Mark aloitti YouTube kanavan nimeltä "Unus Annus" ystävänsä Ethanin (YouTubessa crankgameplays) kanssa. Kanavalle ladattiin videoita tasan vuoden ajan päivittäin, Videot ovat huumori/vlogi -aiheisia.

## Lähteet

## Aiheesta muualla
*Virallinen YouTube-kanava
Khotangin piirikunta

**Khotangin piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. 

Khotangin piirikunta rajautuu pohjoisessa Solukhumbun, idässä Bhojpurin, etelässä ja lounaassa Udayapurin sekä lännessä Okhaldhungan piirikuntaan.    

Khotangin piirikunnassa asui vuonna 2011 yhteensä 206&nbsp;312 henkeä (231&nbsp;385 as. vuonna 2001). Piirikunnan pinta-ala on 1&nbsp;591 neliökilometriä ja väestötiheys 130 as./km2. Vuoden 2011 väestönlaskennan aikaan piirikunnassa ei ollut lainkaan kaupunkeja. Hallinnollinen keskus oli tuolloin piirikunnan asukasluvultaan suurimman kyläsuunnittelukomitean (VDC) eli 1,967 talouden Diktelin keskuskylä (VDC: 8&nbsp;867 as., 2011), joka sijaitsee linnuntietä 156 kilometriä Kathmandusta itäkaakkoon. Toukokuussa 2014 Diktel muutettiin kaupungiksi samalla sen aluetta ja väestöpohjaa laajentaen.

Ekologis-hallinnollisesti piirikunta luokitellaan osaksi Nepalin Itäistä kumpuvyöhykkettä. Tarkemmassa jaottelussa piirikunnasta 0,7&nbsp;% ryhmitellään alempaan trooppiseen, 31,5&nbsp;% ylempään trooppiseen, 49,1&nbsp;% subtrooppiseen, 16,3&nbsp;% lauhkeaan ja 1,6&nbsp;% subalpiiniseen kasvillisuusvyöhykkeeseen sekä 0,9&nbsp;% vesistöihin.


Diktel.jpg|Dikteliä, vuonna 2014 kaupungiksi muutettua Khotangin piirikunnan keskustaajamaa.
Khotang Halesi Temple and Cave.jpg|Sisäänkäynti kulttuurihistoriallisesti merkittävään Halesin temppeliin ja luolaan.


## Lähteet

## Aiheesta muualla
Jano (täsmennyssivu)

**Jano** voi tarkoittaa ainakin seuraavia:

* jano, tuntemus tai fysiologinen tarve, joka johtuu veden puutteesta elimistössä
* *[[Jano (vuoden 1949 elokuva)|Jano]]* (*Törst*), Ingmar Bergmanin elokuva vuodelta 1949
* *[[Jano (romaani)|Jano]]*, Jo Nesbøn rikosromaani vuodelta 2017.
* Jean Leguay eli Jano (s. 1955), ranskalainen sarjakuvataiteilija
* *[[Jano (albumi)|Jano]]*, Yonan albumi vuodelta 2016
* *[[Jano (Gasellien albumi)|Jano]]*, Gasellien albumi vuodelta 2018
* *Jano*, Pave Maijasen kappale
* *[[JANO Esports]]*, 2021 perustettu e-urheilu seura.
Udayapurin piirikunta

**Udayapurin piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. 

Udayapurin piirikunta rajautuu  pohjoisessa Okhaldhungan, Khotangin ja Bhojpurin, idässä Dhankutan ja Sunsarin, etelässä Saptarin ja Sirahan sekä lännessä Sindhulin piirikuntaan.   

Udayapurin piirikunnassa asui vuonna 2011 yhteensä 317&nbsp;532 henkeä (287&nbsp;689 as. vuonna 2001). Piirikunnan pinta-ala on 2&nbsp;063 neliökilometriä ja väestötiheys 154 as./km². Hallinnollinen keskus on Triyuga (70&nbsp;000 as., 2011), joka oli piirikunnan ainoa kaupunki vuoteen 2014 saakka. Se sijaitsee linnuntietä 170 kilometriä Kathmandusta kaakkoon. Vuonna 2014 piirikunnassa sijaitseva Katari (19&nbsp;284 as. vuonna 2011, tuolloin kyläkomitea, VDC) sai kaupungin aseman.

Ekologis-hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 33,7&nbsp;% sisällytetään alempaan trooppiseen, 45,9&nbsp;% ylempään trooppiseen, 17,8&nbsp;% subtrooppiseen ja 0,5&nbsp;% lauhkeaan kasvillisuusvyöhykkeeseen sekä 2,1&nbsp;% vesistöihin kuuluvaksi.

Chure range landscape at Udayapur District, Nepal.jpg|Kumpumaista Udayapuria, Churen seutu.
NEWAH WASH water project in Puware Shikhar, Udayapur District, Nepal. (10710674044).jpg|Käsienpesupiste (WASH-hanke).


## Lähteet

## Aiheesta muualla
Stefan Lubomirski

**Stefan Andrzej Lubomirski** (5. toukokuuta 1862 Dubrowna – 5. kesäkuuta 1941 Krakova) oli puolalainen prinssi ja Puolan olympiakomitean ensimmäinen puheenjohtaja.

Stefan Lubomirski oli kuuluisaa puolalaista aatelissukua ja arvoltaan prinssi. Hänen isänsä oli prinssi Eugeniusz Lubomirski. 

Stefan Lubomirski aloitti hevosjalostuksen vuonna 1886 ja vuonna 1895 hän perusti veljiensä Wladyslawin ja Stanislawin kanssa oman hevosjalostusyrityksen. Prinssi Stefan Lubomirski oli myös aktiivi toimija perustaessaan Varsovan rautatieyhtiön, joka kapearaiteisena hoiti matkustaja- ja rahdinkuljetusta 1920- ja 30-luvuilla.

Juuri itsenäistyneessä Puolassa perustettiin 12. joulukuuta 1919 oma kansallinen olympiakomitea. Sen ensimmäiseksi puheenjohtajaksi valittiin Stefan Lubomirski. Hän toimi Puolan kansallisen olympiakomitean ensimmäisenä puheenjohtajana vuoteen 1921 asti. Sen jälkeen vuosina 1921-1923 hän oli Kansainvälisen olympiakomitean jäsen.

Prinssi Stefan Lubomirski oli naimisissa vuodesta 1902, ja hänellä oli neljä lasta eli kolme poikaa ja tytär. Hän kuoli toisen maailmansodan aikaan 5. kesäkuuta 1941 Krakovassa.

## Lähteet
Solmut (albumi)

**Solmut** on The Voice of Finland -laulukilpailun kolmannen tuotantokauden vuonna 2014 voittaneen Siru Airistolan esikoisalbumi, joka julkaistiin 27. helmikuuta 2015. Albumin on tuottanut Ilkka Wirtanen.

Albumin ensimmäinen single ”Sä et kulu pois” oli Airistolan The Voice of Finland -voittokappale, joka julkaistiin kilpailun päättymisen jälkeen huhtikuussa 2014. Toinen single ”Kaksi naista” julkaistiin 7. marraskuuta 2014. 13. tammikuuta 2015 julkaistulla kolmannella singlellä ”Mustelmat” Siru osallistui Uuden Musiikin Kilpailuun, josta hän kuitenkin karsiutui, eikä päässy kilpailemaan ohjelman finaaliin. Albumilta on julkaistu myös singlet ”Lempi-ihminen” sekä ”Et oo se sama”.

Albumi ei noussut viidenkymmenen myydyimmän albumin joukkoon Suomen viralliselle albumilistalle. Viidestä julkaistusta singlestä ”Sä et kulu pois” sekä ”Kaksi naista” nousivat radiolistalle, mutta molempien sijoitukset jäivät vaatimattomiksi.

## Kappaleet

## Lähteet
Finnlamelli

**Finnlamelli** on Etelä-Pohjanmaan Alajärvellä toimiva hirsitalojen valmistaja ja lamellihirsien kehittäjä. Se on perustettu 1995 ja kuulunut vuodesta 2017 DEN Groupiin.

Finnlamelli valmistaa muuttovalmiita tai osavalmiita hirsirakenteisia omakoti- ja vapaa-ajan rakennuksia. Lisäksi se toimittaa hirsirakenteisia koulu-, päiväkoti- ja muita rakennuksia julkiselle ja yksityiselle sektorille.

Finnlamellin tuotannosta noin viidennes menee vientiin. Tärkeimpiä vientimaita ovat Japani, Norja, Ruotsi ja Hollanti. Finnlamelli on Suomen toiseksi suurin hirsitalotoimittaja noin 40 % markkinaosuudellaan. Yritys työllistää 120 henkilöä. 

## Lähteet

## Aiheesta muualla
* finnlamelli.fi - talovalmistajan sivusto
Rautahatin piirikunta

**Rautahatin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeen eteläosassa. 

Rautahatin piirikunnan naapurina on etelässä Intian Biharin osavaltio. Piirikunta rajautuu lännessä Baran, pohjoisessa Makwanpurin, sekä idässä Sarlahin piirikuntaan.    

Rautahatin piirikunnassa asui vuonna 2011 yhteensä 686&nbsp;722 henkeä (545&nbsp;132 as. vuonna 2001). Piirikunnan pinta-ala on 1&nbsp;126 neliökilometriä ja väestötiheys 610 as./km2. Hallinnollinen keskus on Gaurin rajakaupunki (34&nbsp;937 as., 2011) Intian rajalla ja linnuntietä noin 105 kilometriä Kathmandusta etelään. Vuonna 2011 Gaur oli piirikunnan ainoa kaupunki, mutta vuonna 2014 kaupungiksi nostettiin myös Chandranigahapur (26&nbsp;163 as. 2011) ja Garuda. Muutokseen liittyi myös alueliitoksia riittävän suuren kaupunkikoon synnyttamiseksi.

Vuonna 2011 Rautahat oli yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,386. Piirikunnan ruokakunnan koko (keskimäärin 6,44 henkeä) oli maan suurin ja lukutaito alhaisin (41,7&nbsp;% yli 5-vuotiaista lukutaitoisia).

Luonnonmaantieteellisesti piirikunta ryhmitellään yleensä Nepalin Keskiseen alankoon (Terai) kuuluvaksi. Tarkemmassa jaottelussa piirikunnasta 94,4&nbsp;% sisällytetään alavampaan trooppiseen ja 5,6&nbsp;% ylempään trooppiseen kasvillisuus/ilmastovyöhykkeeseen.



## Lähteet

## Aiheesta muualla
Olaf Christian Ditlev-Simonsen

**Olaf Christian Ditlev-Simonsen, Jr.** (2. tammikuuta 1897 Dypvåg – 19. helmikuuta 1978 Oslo) oli norjalainen jalkapalloilija, jääpalloilija, purjehtija, urheilujohtaja ja laivanvarustaja.

## Nuoruus
Ditlev-Simonsen syntyi Dypvågissa, josta 10-henkinen perhe muutti vuonna 1902 Osloon. Hän kävi Kristianian (myöh.Oslon) kauppakoulun vuonna 1917 ennen työuraansa. Hän oli John Ditlev-Simonsenin veli ja Halfdan Ditlev-Simonsen, Jr.:n  ja Per Ditlev-Simonsenin setä. Ditlev-Simonsen avioitui vuonna 1920 Else Heyerdahlin kanssa, jonka isä oli vuosisadan alun norjalainen konservatiivipoliitikko ja Oslon kaupunginjohtaja Hieronymus Heyrdahl

## Urheilu-ura
Olaf Ditlev-Simonsen oli monipuolinen palloilija. Hän pelasi oslolaisessa IF Ready:ssä kuten neljä muutakin veljestä niin jääpalloa kuin jalkapalloakin. Ensimmäisen jääpallomestaruutensa hän sai vuonna 1913 ja viimeisimmän vuonna 1927 saavuttaen kaikkiaan 11 Norjan mestaruutta. Hän pelasi lisäksi kaksi jääpallomaaottelua Norjan riveissä. Lisäksi hän pelasi viisi kertaa Norjan jalkapallomaajoukkueessa – ensimmäisen kerran vuonna 1915. Kolmas menestyslaji oli purjehdus, jossa hän saavutti hopeaa 5-miehisessä 8mR-luokassa vuoden 1936 Berliinin olympialaisissa, jotka purjehdittiin Kielissä.
 Sitä ennen hän oli voittanut Norjan King's Cupin samalla veneellä vuonna 1930.

Olaf Ditlev-Simonsen oli myös aktiivi toimija urheilun järjestötoiminnassa. Hän kuului Norjan tennisliiton hallitukseen vuosina 1918–1919 sekä jalkapalloliiton hallitukseen neljän vuoden ajan. Oman palloiluseuransa IF Readyn puheenjohtajana hän oli vuosina 1923–1927 ja Kuninkaallisen Norjan Pursiseuran (norjaksi *Kongelig Norsk Seilforening*) puheenjohtaja vuosina 1947–1949. Ditlev-Simonsen valittiin Kansainväliseen Olympiakomiteaan (KOK) vuonna 1948 ja hänen KOK-kautensa kesti aina vuoteen 1966. Vuoden 1952 Oslon talviolympialaisissa hän toimi järjestelytoimikunnan puheenjohtajana. KOK:ssa hänen edeltäjänsä oli ollut Thomas Fearnley.

## Yritystoiminta – laivanvarustaja, sotavanki
Vuonna 1936 Ditlev-Simonsen aloitti oman laivanvarustustoimintansa. Hän kuului Norjan laivanvarustajien yhdistyksen hallitukseen 1930-luvulla. Toisen maailmansodan aikaan hän oleskeli Ruotsissa, ja toimi ulkomailla olevien norjalaislaivojen yhdistyksen Nortraship alueellisena päällikkönä Göteborgissa. Vuosina 1945–1949 hän oli norjalaisen turvallisuussäätiön Det Norske Veritas valvontaneuvostossa. 

Saksan sotavoimien miehitettyä Norjan keväällä 1940 Ditlev-Simonsen oli saksalaisten näkökulmasta vaaralliseksi katsottu norjalainen. Tämän vuoksi saksalaiset vangitsivat hänet tammikuussa 1942 ja pitivät hänet vangittuna Grinissä syyskuuhun 1942 asti. Hänen veljensä John vangittiin myös.

Sodan jälkeen tunnustuksena toiminnastaan Ditlev-Simonsenille myönnettiin useita kunniamerkkejä, kuten Norjan Kuninkaan ansiomitali vuonna 1947 ja Pyhän Olavin kunniamerkki vuonna 1952, Suomen Leijonan kunniamerkki, Ruotsin Vasa-ritarikunnan kunniamerkki ja Pohjantähti-ritarikunnan kunniamerkki, Italian tasavallan kunniamerkki, Alankomaiden Orania-Nassaun kunniamerkki sekä Tanskan Dannebrog-ritarikunnan kunniamerkki.

## Lähteet
Morangin piirikunta

**Morangin piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen eteläosassa. 

Piirin nimi Morang on peräisin limbukuningas Mawrong Mung Hangilta, joka perusti Morangin kuningaskunnan 600-luvun alussa jaa. Kuningaskunta oli olemassa nimellään vuoteen 1774 saakka, jolloin Gorkhassa asunut kuningas liitti tämän Kosijoelta Mechijoelle ulottuneen alankoalueen (Terai) valtakuntaansa. Nimi Morang otettiin uudelleen käyttöön Nepalin kuningaskunnassa, kun valtakunta jaettiin piirikuntiin.

Nykyään Morangin piirikunnan naapurina on etelässä Intian Biharin osavaltio. Piirikunta rajautuu lännessä Sunsarin, pohjoisessa Dhankutan, sekä idässä Ilamin ja Jhapan piirikuntaan.    

Morangin piirikunnassa asui vuonna 2011 yhteensä 965&nbsp;370 henkeä (843&nbsp;220 as. vuonna 2001). Piirikunnan pinta-ala on 1&nbsp;855 neliökilometriä ja väestötiheys 520 as./km2 (2011). Hallinnollinen keskus on Biratnagar (204&nbsp;949 as., 2011), joka sijaitsee linnuntietä noin 240 kilometriä Kathmandusta kaakkoon. Vuonna 2014 piirikuntaan perustettuja kaupunkeja ovat Koshi Haraichha, Letang-Bhogateni,  Pathari Sanischare, Rangeli, Sundar Dulari ja Urlabari (35&nbsp;166 as., 2011), joista ainakin osa muodostettiin yhdistämällä kahden tai useamman kyläkomitean alueet ja väestö.

Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 80,9&nbsp;% sisällytetään alavampaan trooppiseen, 11,5&nbsp;% ylempään trooppiseen, 7,4&nbsp;% subtrooppiseen ja 0,2&nbsp;% lauhkeaan kasvillisuus/ilmastovyöhykkeeseen. Pääosaa maapinta-alasta käytetään riisin ja juutin viljelyyn. 


## Lähteet

## Aiheesta muualla

*Piirikunnan sivut
Etsikkokäräjät

**Etsikkokäräjät** olivat Ruotsissa (ja sen mukana Suomessa) kuninkaan tai kuninkaan valtuuttamien henkilöiden pitämiä käräjiä. Kuninkaan tuomiovallasta kerrotaan jo Ruotsin maakuntalaeissa, mutta tarkemmat määräykset kuninkaan käräjistä annettiin maanlaeissa, joissa niitä nimitetään kuninkaan etsikko- ja oikaisukäräjiksi. Etsikkokäräjillä oli tavallisesti 12-miehinen lautakunta, johon kuului kuusi rälssimiestä ja kuusi talonpoikaa. Kun Birger-jaarli sääti rauhanlain, kuninkaan tuomiovalta sai entistä laajemman merkityksen. Maunu Eerikinpojan maanlaissa määrättiin niitä pidettäviksi kihlakunnissa, ja näissä lautakuntaan kuului kuusi rälssimiestä ja kuusi talonpoikaa. Nämä jäsenet nimitti tuomari. Eerik Pommerilainen muutti etsikkokäräjäsäädöksiä: Hän määräsi jokaiseen maakuntaan vakinaisen tuomioistuimen ja kumosi mahdollisuuden vedota kuninkaaseen. Tuomareina olivat piispa, laamanni, kaksi kanunkia sekä kuusi kuninkaan valitsemaa ritaria ja asemiestä. Etsikkokäräjiä pidettiin erityisesti 1500-luvulla. Ne lakkasivat, kun hovioikeuksia alettiin perustaa vuonna 1614.

## Lähteet
Kätkönoki

**Kätkönoki** merkitsee eräitä mm. viljalajeissa loisivia nokisieniä, joiden itiöt pysyvät peitossa ja eivät pölyä esiin tähkylöistä. Kätkönokilajeja ovat esimerkiksi ohrassa esiintyvät ohrankätkönoki (*Ustilago hordei*) ja ohranlentonoki (*Ustilago nuda*) sekä kaksi kaurassa esiintyvät ''Ustilago levis'' ja ''Ustilago avenae''. Kätkönokea on torjuttu pesemällä kylvösiemeniä formaliiniliuoksella tai käsittelemällä kylvösiemeniä elohopeapitoisilla kasvinsuojelumyrkyillä.

## Lähteet

## Aiheesta muualla
*Luopioisten kasvisto: Ohra (Hordeum vulgare)
*Farmit: Kauranavonoki
*University of Illinois: Smuts of Barley, September 1990  (pdf)